tád evópaviśed yát sthā́lyā́ṃ páriśiṣṭaṁ syā́t tád asmā́ unnī́yā́hareyus tád dhaíka úpavahante hutocchiṣṭáṃ vā́ etád yā́táyā́ma vā́ etán naìtásya hotávyam íti tád u tán nā́driyeta yadā́ vā́ etád áyā́tayā́mā́thainad dhavirā́táñcanaṃ kurvate tásmā́d yát sthā́lyā́ṃ páriśiṣṭaṁ syā́t tád asmā́ unnī́yā́hareyur yády u tátra ná syā́d yád anyád vindét tád agnā́v adhiśrítyā́vajyótyā́páḥ pratyā́nī́yodvā́sya tád adó haivónneṣyā́mī́ty uktáṃ bhávaty áthā́tra yathonnītám evā̀smā́ unnī́yā́hareyus téna kā́maṃ juhuyā́d etád evá tátra kárma